Rezultati istraživanja, Dostupnost informacija na službenim web-prezentacijama javnih organa Bosne i Hercegovine (Analitika - Centar za društvena istraživanja, sva prava pridržana, 2014)
Javni organi Bosne i Hercegovine (BiH) ne slijede međunarodne prakse i standarde kada je riječ o objavljivanju informacija od javnog značaja na vlastitim službenim web-prezentacijama. Iako se trenutna praksa objavljivanja informacija ne može u cijelosti ocijeniti kao netransparentna, zabrinjavajući nedostatak transparentnosti javlja se u segmentu koji se tiče informacija o budžetu, operativnih informacija i dijelom informacija o organizacijskoj strukturi institucije. Drugim riječima, ključne informacije o radu institucija BiH još uvijek nisu dostupne javnosti, što upućuje na njihovu "zatvorenost" i nespremnost preuzimanja proaktivne uloge u osiguravanju pristupa informacijama koje se nalaze u njihovom posjedu